Dansul mirilor sau un sparring de BJJ? Ce-ar fi să le facem pe amândouă! (VIDEO)

Când practici BJJ, știi sigur că ceea ce faci tu e mai mult decât un simplu sport, este vorba despre un stil de viață. Practicanții de Jiu Jitsu Brazilian îmbrățișează atât de mult acest fenomen și întreaga cultură din spatele acestei arte marțiale, încât uneori ajung să facă lucruri extreme, lucruri neașteptate.

Exact aceasta este situația pentru un cuplu pasionat de BJJ care s-a decis că la nunta lor, în loc de dansul mirilor, să facă un sparring îmbrăcați de gală. El elegant-casual, ea în rochie de mireasă! Doar cum altcumva?

Ce părere aveți despre acest gen de oameni care sparg cutumele și merg atât de mult împotriva curentului încât ajung ‘virali’ pe Internet? Voi ați avea curajul să faceți așa ceva la nuntă sau la botezul copilului vostru?